Í vinnu við fjárhagsáætlun vegna ársins 2020 var ákveðið að gera tillögu að breytingum á nokkrum liðum í gjaldskrá fjölskylduráðs . Gjaldskráin er í ellefu liðum og nær breytingin til þriggja liða . Aðrir liðir gjaldskrár eru óbreyttir . Hér fyrir neðan eru þær breytingar sem fyrir liggur tillaga um að gera : – Frá 1. janúar 2020 kostar hver ferð í akstursþjónustu eldri borgara 470 kr . Viðmið er almennt fargjald Strætó . Til samanburðar þá kostar hver ferð 1185 kr. í Reykjavík og 500 kr. í Kópavogi fyrstu 16 ferðirnar , eftir það 1000 kr. – Frá 1. janúar 2020 kostar hver klst. í heimaþjónustu eldri borgar og öryrkja 757 kr . Til samanburðar þá kostar hver klst. 990 kr. í Kópavogi og 1235 kr. í Reykjavík . Þrátt fyrir þessa breytingu mun gjaldskrá á Fjölskyldusviði hér í Hafnarfirði áfram verða sú lægsta þegar horft er til samanburðarsveitarfélaga . Sérstakur húsnæðisstuðningur einnig í boði fyrir leigjendur í félagslega húsnæðiskerfinu Fjölskylduráð hefur samþykkt breytingu á reglum um sérstakan húsnæðisstuðning þess efnis að leigjendur í félagslega húsnæðiskerfinu í Hafnarfirði munu eiga sama rétt til sérstaks húsnæðisstuðnings og aðrir leigjendur að uppfylltum almennum skilyrðum samkvæmt lögum um húsnæðisstuðning og sérstakar húsnæðisbætur . Þessi stuðningur kemur til mótvægis við 21% hækkun á leigu í félagslega húsnæðiskerfinu . Eftir sem áður verður leigan mun lægri í samanburði við önnur óhagnaðardrifin leigufélög sem rekin eru á sömu forsendum . Fulltrúar Sjálfstæðisflokks og Framsóknar og óháðra leggja ríka áherslu á að þjónusta bæjarbúa sem best og gæta jafnræðis og samræmis í kostnaðarhlutdeild og jafnframt að kostnaður fyrir okkar íbúa sé lægstur samanborið við nágrannasveitarfélögin og það heldur sér þrátt fyrir þessar breytingar . Guðbjörg Oddný Jónasdóttir , fulltrúi Sjálfstæðisflokks í fjölskylduráði Helga Ingólfsdóttir , fulltrúi Sjálfstæðisflokks í fjölskylduráði Valdimar Víðisson , fulltrúi Framsóknar og óháðra í fjölskylduráði .